Çarçeweya xebata hempare ya Keyeyê Hunerî yê Laleşî û Şaredarîya Bajarê Pîlî ya Amedî de do Roja Govende  ya 1’ine  24’ê Tebaxe de bi heskerdoxanê hunerî bêro têhet.
Roja Govende ya ke bi şîarê, ‘‘Ma bi govende û tilîlîyanê xo agêrenê çewherê xo’’ yena organîzekerdene, Merkezê Kultur û Kongre yê Şaredarîya Bajarê Pîlî ya Amedî de do bêro viraştene û  do 4 ekîbê govendî sehne de ca bîgêrê. Pîya bi ekîbanê Mêrdîn, Bedlîs û Amedî do ekîbêko herêmanê cîya-cîyayan ra kaykerdoxî tede ca gênê hunerê xo ramojê. Yeno pawitene ke Roja Govende  ya 1’ine ewro ra tepîya bi hawayêkê tradîsyonkîyî her serre bêro viraştene.
